എറിഞ്ഞിട്ട ഹൈദരാബാദിനെ കറക്കിവീഴ്ത്തി പഞ്ചാബ് സണ്റൈസേഴ്സിനെതിരേ പഞ്ചാബ് കിങ്സിന് അഞ്ച് റണ്സ് വിജയം ഇല്ല, പഞ്ചാബിനെ 125 റണ്സിലൊതുക്കിയിട്ടും ഐപിഎല് 14ാം സീസണില് ഒറ്റ വിജയമെന്ന നാണക്കേട് മായ്ക്കാന് 2016 ലെ കിരീട ജേതാക്കളായ ഹൈദരാബാദിനായില്ല. പഞ്ചാബ് കിങ്്സിനെതിരേ 5 റണ്സിന്റെ തോല്വിയാണ് സണ് റൈസേഴ്സ് ഏറ്റുവാങ്ങിയത്. ജെയ്സണ് ഹോള്ഡര് പ്രതീക്ഷ നല്കിയില്ലെങ്കിലും അവസാന ഓവറില് വേണ്ടിയിരുന്ന 17 റണ്സില് 11 റണ്സ് നേടാന് മാത്രമേ അദ്ദേഹത്തിന് സാധിച്ചുള്ളൂ. അവസാന ഓവര് എറിഞ്ഞ ആദ്യ ഐപിഎല് കളിക്കുന്ന എല്ലിസിന്റെ പിഴക്കാത്ത ബോളിങിന് മുന്നില് പരിചയ സമ്ബന്നായ ഹോള്ഡറിന് തോല്വി വഴങ്ങേണ്ടി വന്നു. സ്കോര് ഏഴ് വിക്കറ്റ് നഷ്ടത്തില് 120 റണ്സ്.ചെറിയ വിജയലക്ഷ്യത്തിലേത്ത് ബാറ്റ് വീശിയ ഹൈദരാബാദിന് ആദ്യ ഓവറിലെ മൂന്നാം പന്തില് തന്നെ കൂറ്റനടിക്കാരന് വാര്ണറിന്റെ വിക്കറ്റ് നഷ്ടമായി. ഷമിയാണ് വാര്ണറിന്റെ വിക്കറ്റ് വീഴ്ത്തിയത്. നായകന് കെയിന് വില്യംസണും സ്കോര് 10 നില്ക്കുമ്ബോള് ഷമിയുടെ പന്തില് ക്ലീന് ബൗള്ഡായി മടങ്ങി. പിന്നെ കണ്ടത് ഇന്ത്യന് സ്പിന്നര് രവി ബിഷ്ണോയ് യുടെ തേരോട്ടമായിരുന്നു. മനീഷ് പാണ്ഡെ 13, കേദാര് ജാദവ് 12, അബ്ദുള് സമദ് 1 എന്നിവര് ബിഷ്ണോയിയുടെ ഇരകളായി. വാര്ണര്ക്ക് ഒപ്പം ഓപ്പണിങ് ഇറങ്ങിയ വൃദ്ധിമാന് സാഹയ്ക്കൊപ്പം ഹോള്ഡര് കൂടി ചേര്ന്നതോടെ ഹൈദരാബാദ് രണ്ടാം വിജയം സ്വപ്നം കണ്ടിരുന്നു. പക്ഷേ ഓട്ടത്തിനിടയില് പറ്റിയ പിഴവിലൂടെ സാഹ റണൗട്ടായതോടെ ആ പ്രതീക്ഷയും അസ്തമിച്ചു. പിന്നാലെ വന്ന റാഷിദ് ഖാന്റെ വിക്കറ്റ് അര്ഷദീപ് സിങും വീഴ്ത്തി.പഞ്ചാബിന് വേണ്ടി രവി ബിഷ്ണോയ് 3 വിക്കറ്റും മുഹമ്മദ് ഷമി 2 വിക്കറ്റും അര്ഷദീപ് സിങ് 1 ഒരു വിക്കറ്റും വീഴ്ത്തി.നേരത്തെ ജെയ്സണ് ഹോള്ഡറിന്റെ ബൗളിങ് മികവിലാണ് പഞ്ചാബ് ഇന്നിംഗ്സ് ഹൈദരാബാദ് 125 റണ്സിലൊതുക്കിയത്. ജയ്സണ് ഹോള്ഡര് നാലോവറില് 19 റണ്സ് മാത്രം വിട്ട് നല്കി മൂന്ന് വിക്കറ്റ് വീഴ്ത്തി. പഞ്ചാബ് ബാറ്റിംഗ് നിരയില് ആര്ക്കും തിളങ്ങാനായില്ല. 27 റണ്സെടുത്ത ആദം മാര്ക്രമാണ് പഞ്ചാബിന്റെ ടോപ് സ്കോറര്. ക്യാപ്റ്റന് കെ.എല് രാഹുല് 21 റണ്സെടുത്ത് പുറത്തായി .നേരത്തെ ടോസ്നേടി ബൌളിങ് തെരഞ്ഞെടുത്ത ഹൈദരാബാദ് ക്യാപ്റ്റന് കെയ്ന് വില്യംസന്റെ തീരുമാനത്തെ ശരി വക്കുന്നതായിരുന്നു ഹൈദരാബാദ് ബൌളര്മാരുടെ പ്രകടനം. നാലാം ഓവറില് തന്നെ ക്യാപ്റ്റന് കെ.എല് രാഹുലിനെ നഷ്ടമായ പഞ്ചാബിന്റെ വിക്കറ്റുകള് പിന്നീട് കൃത്യമായ ഇടവേളകളില് നഷ്ടമായിക്കൊണ്ടിരുന്നു. സ്കോര് 100 കടക്കും മുമ്ബേ പഞ്ചാബിന്റെ പ്രധാനപ്പെട്ട ബാറ്റ്സ്മാന്മാരെല്ലാം കൂടാരം കയറി. വെസ്റ്റ് ഇന്ഡീസ് ഓള്റൌണ്ടര് ജെയ്സണ് ഹോള്ഡറാണ് മൂന്ന് വിക്കറ്റ് നേടി പഞ്ചാബ് ബൌളിംഗ് നിരയെ മുന്നില് നിന്ന് നയിച്ചത്. കെ.എല് രാഹുലിന്റേയും മായങ്ക് അഗര്വാളിന്റേയും ദീപക് ഹൂഡയുടേയും വിക്കറ്റുകളാണ് ഹോള്ഡര് നേടിയത്.